钦定古今图书集成/明伦汇编/氏族典/第493卷 > 《凌迪知万姓统谱》 > 孟忠厚
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟忠厚

按《宋史孟忠厚传》：“忠厚，字仁仲，隆祐太后兄彦弼子
也。宣和中，官至将作少监。靖康元年，知海州。康王即
位，授忠厚徽猷阁待制，除显谟阁直学士，台谏六章
论列，易武秩，授常德军承宣使，母忧解职。后崩，以祔
庙恩，起复镇海军节度使。及后大祥，封信安郡王，充
礼仪使。绍兴九年，判镇江府，改判绍兴府，除枢密使。”
秦桧忌之，讽言路论列，罢为醴泉观使。桧死，授保宁
军节度使，充万寿观使。二十七年，卒。